**JÄRJESTYSSÄÄNNÖT**

**PYÖRÖN KOULUN JÄRJESTYSSÄÄNNÖT**

**JÄRJESTYSSÄÄNTÖJEN TARKOITUS, SOVELTAMINEN, SEURANTA JA TARKISTAMINEN**

**JÄRJESTYSSÄÄNNÖT:**

* koskevat Pyörön koulua (Ala-Pyörön yksikkö, Ylä-Pyörön yksikkö ja Pitkälahden yksikkö) ja ne on laadittu yhteistyössä henkilökunnan, oppilaiden ja vanhempien kanssa.
* edistävät koulun sisäistä järjestystä, opiskelun esteetöntä sujumista sekä kouluyhteisön

turvallisuutta ja viihtyisyyttä.

* antavat tietoa lainsäädännön ja järjestyssääntöjen velvoittavuudesta.
* ovat voimassa koulupäivien aikana, koulumatkoilla, koulun tapahtumissa, kerhoissa ja koulun

ulkopuolisessa opetuksessa opintoretkillä ja leirikouluissa.

* ovat nähtävillä koulun kotisivuilla ja opetustiloissa.
* käsitellään säännöllisesti luokanopettajan ja luokanohjaajan johdolla oppilaiden ikä

huomioon ottaen kaikissa luokissa. Tarvittaessa järjestyssääntöihin liittyviä asioita avataan yksikkökohtaisissa käytänteissä.

* tiedotetaan huoltajille vanhempainilloissa ja koulun kotisivuilla.
* arvioidaan säännöllisesti yhdessä henkilökunnan, oppilaskunnan ja yhteisöllisen

oppilashuoltoryhmän kanssa ja päivitetään tarvittaessa.

**2. OPPILAAN OIKEUDET JA VELVOLLISUUDET**

**2.1. Oppilaiden yhdenvertaisuus ja tasa-arvo sekä muut oikeudet**

* Oppilaalla on oikeus maksuttomaan perusopetukseen, oikeus yhdenvertaiseen ja tasa-   
  arvoiseen kohteluun, oikeus henkilökohtaiseen vapauteen ja koskemattomuuteen sekä oikeus yksityiselämän suojaan.
* Koulussa korostetaan kaikkien oppilaiden tasavertaista asemaa sekä sukupuolten välisen

tasa-arvon sekä kielellisten, kulttuuristen ja uskonnollisten vähemmistöjen oikeuksien toteutumista, seksuaali- ja sukupuolivähemmistöjen huomioimista ja tasa-arvoista asemaa sekä kulttuurisesti moninaisen ilmapiirin ja kulttuurien välisen ymmärryksen edistämistä.

* Oppilaalla on oikeus saada opetusta kaikkina koulupäivinä, oikeus turvalliseen opiskeluympäristöön sekä muihin lainsäädännössä määriteltyihin etuuksiin ja palveluihin
* Ketään ei kiusata, kohdella väkivaltaisesti tai häiritsevästi. Näitä koskevat suunnitelmat on kirjattu koulun oppilashuoltosuunnitelmaan. Pyörön koulussa toimii yksikkökohtaiset Sopu-

tiimit, joiden tehtävänä on ennaltaehkäistä ja selvittää kiusaamistapauksia.

**2.2. Oppilaan velvollisuudet**

Oppilaalla on *velvollisuus*

* suorittaa peruskoulun oppimäärä.
* suorittaa tunti- sekä kotitehtävänsä tunnollisesti ja käyttäytyä asiallisesti ja toisia

kunnioittaen

* osallistua opetukseen, ellei hänelle ole myönnetty lupaa poissaoloon.

**3. TURVALLISUUS, VIIHTYISYYS JA OPISKELUN ESTEETÖN SUJUMINEN**

**3.1. Hyvä käytös**

* Älä kiusaa, nimittele tai syrji toista.
* Muista, että jokaisella on oikeus fyysiseen koskemattomuuteen.
* Noudata koulun aikuisten antamia ohjeita.
* Käyttäydy hyvien tapojen mukaisesti oppitunneilla, välitunneilla ja koulun tapahtumissa.
* Käytä asiallista kieltä, älä kiroile.
* Anna työrauha ja noudata ohjeita.
* Käyttäydy hyvin: tervehdi, kiitä ja pyydä tarvittaessa anteeksi.
* Saavu oppitunneille ajoissa, tehtävät tehtyinä ja tarvittavat opiskeluvälineet mukana.

* Noudata ruokailussa hyviä ruokailutapoja sekä annettuja ohjeita.
* Ruokaile omalla ruokailuvuorolla.
* Älä vie ruokaa ruokalan ulkopuolelle.
* Älä ruokaile oppitunneilla ilman opettajan lupaa.
* Pukeudu asiallisesti, tarkoituksenmukaisesti ja toisia loukkaamatta sekä tarvittaessa

turvallisuus- ja hygieniaseikat huomioiden.

* Älä käytä ruokailussa ulkovaatteita tai -päähineitä.

Ota huomioon tekijänoikeusasiat:

* Älä kopioi oppilastöihin tekstiä, kuvia tai muuta mediaa luvatta ja lähdettä ilmaisematta.
* Älä käytä tallennusvälineitä koulussa ilman lupaa.
* Älä julkaise tai jaa toisesta henkilöstä otettua valokuvaa, videota tai äänitallennetta ilman

asianomaisen lupaa internetissä, sosiaalisessa mediassa tai muussa julkisessa paikassa.

**3.2. Oleskelu ja liikkuminen**

- Luokat 1–6 viettävät kaikki välitunnit ulkona.

- Luokat 7–9 menevät ulos klo 13.00 - 13.15 välitunnilla, sekä ruokavälitunnilla, mikäli ruokailusta jää aikaa

Lyhyet (5 min) siirtymävälitunnit on tarkoitettu siirtymiseen. Sään tai muun syyn vuoksi voidaan antaa lupa olla välituntisin sisällä. Välituntialueet on merkitty koulujen piha-alueiden karttoihin.

* Käy vessassa yksin.
* Pysy koulualueella:

Koulupäivän aikana koulualueelta ei saa poistua ilman asianmukaista lupaa.

* Liiku turvallisesti ja liikennesääntöjä noudattaen sekä koulumatkoilla että koulupäivän

aikana.

* Poistu viipymättä koulupäivän päätyttyä koulusta ja koulualueelta.

Ota muut huomioon hajusteiden käytössä ja suosi tuoksuttomia tuotteita.

**3.3. Siisteydestä ja ympäristöstä huolehtiminen**

* Käsittele huolellisesti ja vastuullisesti koulun omaisuutta, oppimateriaaleja sekä omia

tavaroita. Tahallisesta rikkomisesta seuraa korvausvelvollisuus.

* Älä käytä toisten tavaroita ilman lupaa.
* Huolehdi välituntivälineet paikoilleen.
* Siivoa omat jälkesi, vie roskat roskiin.
* Älä sotke ympäristöä.
* Ilmoita vahingosta viipymättä lähimmälle koulun henkilökuntaan kuuluvalle aikuiselle.

**3.4. Turvallisuus**

Älä kulje turhaan parkkialueen läpi. Pysäköintialue ei ole välituntialuetta.

* Noudata opettajan antamia työturvallisuusohjeita.
* Ilmoita turvallisuuteen liittyvästä viasta tai puutteesta välittömästi koulun henkilökuntaan kuuluvalle.
* Säilytä kulkuvälineet niille osoitetuissa paikoissa, ei vieraspaikoilla, eikä

lämpötolppapaikoilla.

* Älä käytä kulkuvälineitä sisätiloissa tai välitunneilla.
* Noudata mopoilla ja muilla kulkuvälineillä erityistä varovaisuutta.
* Liiku rauhallisesti koulun sisätiloissa, älä juokse käytävillä.
* Älä aiheuta vaaraa toisille.
* Älä heitä lumipalloja.
* Älä avaa lukittuja ovia

Koulussa on kameravalvontaa.

**3.5. Puhelinten ja muiden mobiililaitteiden käyttö**

Säilytä **puhelinta (kännykkä) oppitunnin aikana repussa tai koululaukussa äänettömänä ja ilman värinätoimintoa.**

Mobiililaitetta (esim. puhelinta, tablettia tai älykelloa) ei käytetä oppitunneilla (eikä muissakaan koulun tilaisuuksissa). Luokilla 7–9 mobiililaitteet pidetään äänettöminä myös välitunneilla. Luokilla 1–6 puhelin ei ole esillä koulupäivän aikana ollenkaan ilman opettajan lupaa.

Opettaja antaa luvan käyttöön tarvittaessa.

* Keskity ruokalassa ruokailuhetkeen (ilman puhelinta) - anna kaikille ruokarauha.
* Omien laitteiden käyttö opiskelun tukena on opettajan luvalla sallittu, kun huoltaja on antanut omien laitteiden käyttöluvan Wilmassa ja oppilas toimii ohjeiden mukaisesti. Koulu ei vastaa omien laitteiden rikkoutumisesta tai katoamisesta.
* Käytä sähköisessä työskentelyssä omia henkilökohtaisia tunnuksia ja noudata verkon

käytössä hyviä tapoja ja tietoturvallisuusohjeita.

**3.6. Päihteet ja vaaralliset esineet**

* Koulualueella, sen välittömässä läheisyydessä ja koulun tilaisuuksissa tupakointi (myös

sähkötupakointi, nikotiinipussit ja nuuska), päihteiden käyttö, hallussapito, välittäminen tai niiden vaikutuksen alaisena oleminen on kielletty.

* Lailla kiellettyjen, vaarallisten tai omaisuuden vahingoittamiseen tarkoitettujen esineiden tai

aineiden tuominen kouluun on kielletty. Tällaisia ovat esimerkiksi alkoholi, tupakkalain tarkoittamat tupakka ja tupakkatuotteet, tulentekovälineet, huumausaineet, teräaseet, ampuma-aseet, spraymaalit ja muut turvallisuutta vaarantavat aineet tai esineet. Opettaja voi ottaa haltuun esineitä tai aineita, joiden hallussapito on alle 18-vuotiaalta kielletty tai jos esine/aine häiritsee oppituntia.

**3.7. Kurinpito**

* Oppilaan velvollisuus on osallistua opetukseen, suorittaa tehtävänsä tunnollisesti ja

käyttäytyä asiallisesti.

* Mikäli oppilas rikkoo koulun järjestyssääntöjä, laiminlyö velvollisuuksiaan tai häiritsee

opetusta, hänelle voi aiheutua siitä kasvatuskeskustelu tai rangaistus. Lisäksi hän on korvausvelvollinen aiheuttamastaan vahingosta.

* Mahdollisia kasvatuksellisia ja kurinpidollisia seuraamuksia ovat:

* oppilas tekee koulupäivän jälkeen valvotusti tekemättömät kotitehtävät (enintään tunnin

ajan).

* oppilas poistetaan luokasta tai tilaisuudesta lopputunnin ajaksi.
* oppimiseen osallistuminen evätään loppupäivän ajaksi.
* kasvatuskeskustelu (kestää enintään kaksi tuntia, voi olla osissa).
* oppilas valvotusti puhdistaa tai raivaa aiheuttamansa sotkun tai epäjärjestyksen.
* jälki-istunto (enintään 2 tuntia).
* kirjallinen varoitus.
* erottaminen koulusta (enintään kolmeksi kuukaudeksi).

Tarkemmin näistä asioista kerrotaan ja määrätään perusopetuslaissa (kts. alla).

**Perusopetuslain mukaisesti**

[**35 §**](http://www.finlex.fi/fi/laki/ajantasa/1998/19980628#a628-1998)

**Oppilaan velvollisuudet**

Oppilaan tulee osallistua tässä laissa säädettyyn opetukseen, johon hänet on otettu, jollei hänelle ole erityisestä syystä tilapäisesti myönnetty vapautusta.[(12.12.2014/1040)](http://www.finlex.fi/fi/laki/ajantasa/1998/19980628#a12.12.2014-1040)

Oppilaan on suoritettava tehtävänsä tunnollisesti ja käyttäydyttävä asiallisesti.

Oppilaan velvollisuudesta korvata aiheuttamansa vahinko säädetään   
vahingonkorvauslaissa[(412/1974).](http://www.finlex.fi/fi/laki/ajantasa/1974/19740412) Vahingoista tulee ilmoittaa oppilaan huoltajalle tai tämän   
muulle lailliselle edustajalle.[(30.12.2013/1267)](http://www.finlex.fi/fi/laki/ajantasa/1998/19980628#a30.12.2013-1267)

Jos tekijä on varmuudella tiedossa ja yksilöitävissä, koulun opettaja tai rehtori voi kasvatuksellisista syistä määrätä oppilaan puhdistamaan tai uudelleen järjestämään oppilaan tahallaan tai huolimattomuuttaan likaaman tai epäjärjestykseen saattaman koulun omaisuuden tai tilan. Tehtävä tulee suorittaa valvotusti eikä se saa muodostua oppilaan ikä ja kehitystaso huomioon ottaen oppilaalle vaaralliseksi tai raskaaksi eikä sen suorittaminen saa kestää enempää kuin kaksi tuntia. Oppilas ei voi tehtävän suorittamisen vuoksi jäädä pois opetuksesta. Mikäli tehtävä suoritetaan oppilaan työpäivän ulkopuolella, siitä tulee ilmoittaa oppilaan huoltajalle tai muulle lailliselle edustajalle. Tehtävän suorittaminen tulee ottaa huomioon päätettäessä tämän lain mukaisista kurinpidollisista toimenpiteistä.[(30.12.2013/1267)](http://www.finlex.fi/fi/laki/ajantasa/1998/19980628#a30.12.2013-1267)

**35 a §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Kasvatuskeskustelu**

Oppilas, joka häiritsee opetusta tai muutoin rikkoo koulun järjestystä, menettelee vilpillisesti tai kohtelee muita oppilaita tai koulun henkilökuntaa epäkunnioittavasti tai heidän ihmisarvoaan loukkaavasti, voidaan ensisijaisena toimenpiteenä määrätä osallistumaan yhteensä enintään kaksi tuntia kestävään kasvatuskeskusteluun. Kasvatuskeskustelu voidaan järjestää kerralla tai useammassa osassa koulupäivän aikana tai sen ulkopuolella.

Kasvatuskeskustelussa yksilöidään toimenpiteeseen johtanut teko tai laiminlyönti yhdessä oppilaan kanssa ja tarvittaessa selvitetään laajemmin käyttäytymisen syyt ja seuraukset sekä keinot koulussa käyttäytymisen ja oppilaan hyvinvoinnin parantamiseksi.

Kasvatuskeskusteluun määrää koulun opettaja tai rehtori. Kasvatuskeskustelu tulee kirjata ja siitä tulee ilmoittaa oppilaan huoltajille. Huoltajalle tulee varata mahdollisuus osallistua kasvatuskeskusteluun tai osaan siitä, jos se 2 momentissa esitetty huomioon ottaen katsotaan tarpeelliseksi.

**36 §**[**(13.6.2003/477)**](http://www.finlex.fi/fi/laki/ajantasa/1998/19980628#a13.6.2003-477)

**Kurinpito**

Oppilas, joka häiritsee opetusta tai muuten rikkoo koulun järjestystä taikka menettelee vilpillisesti, voidaan määrätä jälki-istuntoon enintään kahdeksi tunniksi tai hänelle voidaan antaa kirjallinen varoitus. Jos rikkomus on vakava tai jos oppilas jatkaa edellä tarkoitettua epäasiallista käyttäytymistä jälki-istunnon tai kirjallisen varoituksen saatuaan, oppilas voidaan erottaa enintään kolmeksi kuukaudeksi. Kirjallinen varoitus ja määräaikainen erottaminen ovat kurinpitorangaistuksia.

Opetusta häiritsevä oppilas voidaan määrätä poistumaan jäljellä olevan oppitunnin ajaksi luokkahuoneesta tai muusta tilasta, jossa opetusta annetaan, taikka koulun järjestämästä tilaisuudesta.

Oppilaan osallistuminen opetukseen voidaan evätä enintään jäljellä olevan työpäivän ajaksi, jos on olemassa vaara, että toisen oppilaan taikka koulussa tai muussa opetustilassa työskentelevän

henkilön turvallisuus kärsii oppilaan väkivaltaisen tai uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti oppilaan häiritsevän käyttäytymisen vuoksi.

Kotitehtävänsä laiminlyönyt oppilas voidaan määrätä työpäivän päätyttyä enintään tunniksi kerrallaan valvonnan alaisena suorittamaan tehtäviään.

Jälki-istunnossa voidaan teettää kirjallisia tai suullisia tehtäviä, harjoituksia ja tehtäviä, joiden tulee olla kasvatusta, opetusta ja kehitystä tukevia, oikeassa suhteessa oppilaan tekoon tai laiminlyöntiin sekä ikä ja kehitystaso huomioon ottaen oppilaalle sopivia. Oppilas voidaan myös velvoittaa

istumaan hiljaa jälki-istunnon ajan.[(30.12.2013/1267)](http://www.finlex.fi/fi/laki/ajantasa/1998/19980628#a30.12.2013-1267)

Jälki-istuntoa ei voida järjestää siten, että oppilas joutuisi sen seurauksena jäämään pois opetussuunnitelman tai muun koulun toimintaa koskevan suunnitelman mukaisesta   
opetuksesta.[(30.12.2013/1267)](http://www.finlex.fi/fi/laki/ajantasa/1998/19980628#a30.12.2013-1267)

**36 a §**[**(13.6.2003/477)**](http://www.finlex.fi/fi/laki/ajantasa/1998/19980628#a13.6.2003-477)

**Menettely kurinpitoasiassa ja erottamisen täytäntöönpano**

Ennen oppilaan määräämistä jälki-istuntoon, kirjallisen varoituksen antamista oppilaalle ja oppilaan määräaikaista erottamista on yksilöitävä toimenpiteeseen johtava teko tai laiminlyönti, kuultava oppilasta ja hankittava muu tarpeellinen selvitys. Ennen kurinpitorangaistuksen antamista on oppilaan huoltajalle varattava tilaisuus tulla kuulluksi. Muista 36 §:ssä tarkoitetuista toimenpiteistä on ilmoitettava oppilaan huoltajalle ja opetuksen epäämisestä tarvittaessa koulun sijaintikunnan sosiaalihuollon toimeenpanoon kuuluvia tehtäviä hoitavalle viranomaiselle. Määräaikaisesta erottamisesta ja kirjallisesta varoituksesta tulee antaa päätös, ja muut 36 §:ssä tarkoitetut toimenpiteet tulee kirjata.

Opetuksen järjestäjän tulee järjestää opetus, joka estää määräajaksi erotetun oppilaan jäämisen jälkeen vuosiluokkansa ja opetusryhmänsä edistymisestä. Erotetulle oppilaalle laaditaan opetussuunnitelmaan perustuva henkilökohtainen suunnitelma, jonka mukaan opetus toteutetaan ja oppimista seurataan.

Määräaikaista erottamista koskevan päätöksen täytäntöönpanosta on voimassa, mitä hallintolainkäyttölain[(586/1996) 31 §:n](http://www.finlex.fi/fi/laki/ajantasa/1996/19960586)1 ja 2 momentissa ja 32 §:ssä säädetään, ja lisäksi, mitä jäljempänä 4 momentissa säädetään.

Kun oppilas on käyttäytynyt niin väkivaltaisesti tai uhkaavasti, että toisen oppilaan tai koulussa tai muussa opetustilassa työskentelevän henkilön turvallisuus on kärsinyt tai vakavasti vaarantunut, ja on olemassa ilmeinen vaara, että väkivaltainen tai uhkaava käyttäytyminen toistuu, määräaikainen erottaminen voidaan panna täytäntöön sen estämättä, ettei päätös ole lainvoimainen.

Määräaikaista erottamista koskevan päätöksen täytäntöönpanosta lainvoimaa vailla olevana ja täytäntöönpanon alkamisen ajankohdasta on päätettävä samalla kun määräaikaisesta erottamisesta päätetään.

Rehtorin ja opettajan päätösvallasta jälki-istunnon määräämisessä sekä 36 §:n 2–4 momentissa tarkoitetusta asiasta säädetään tarkemmin valtioneuvoston asetuksella.

Määräaikaisesta erottamisesta päättää opetuksen järjestäjän asianomainen monijäseninen toimielin. Sosiaalihuollosta vastaavan toimielimen edustuksesta käsiteltäessä oppivelvollisen lapsen koulusta erottamista koskevaa asiaa säädetään lastensuojelulain 24 §:n 2 momentissa. Kirjallisen varoituksen antamisesta voi opetuksen järjestäjän niin päättäessä päättää myös koulun

rehtori.[(30.12.2013/1267)](http://www.finlex.fi/fi/laki/ajantasa/1998/19980628#a30.12.2013-1267)

**36 b §**[**(13.6.2003/477)**](http://www.finlex.fi/fi/laki/ajantasa/1998/19980628#a13.6.2003-477)

**Häiritsevän ja turvallisuutta vaarantavan oppilaan poistaminen**

Rehtorilla ja opettajalla on oikeus poistaa luokkahuoneesta tai muusta opetustilasta taikka koulun tilaisuudesta oppilas, joka ei noudata 36 §:n 2 momentissa tarkoitettua poistumismääräystä. Rehtorilla ja opettajalla on myös oikeus poistaa koulun alueelta oppilas, joka ei poistu saatuaan tiedon 36 §:n 3 momentissa tarkoitetusta opetuksen epäämisestä.

Jos poistettava oppilas koettaa vastarintaa tekemällä välttää poistamisen, rehtorilla ja opettajalla on oikeus käyttää sellaisia oppilaan poistamiseksi välttämättömiä voimakeinoja, joita voidaan pitää puolustettavina oppilaan ikä ja tilanteen uhkaavuus tai vastarinnan vakavuus sekä tilanteen kokonaisarviointi huomioon ottaen.

Rehtori ja opettaja voivat 1 ja 2 momentissa tarkoitetuissa tilanteissa toimia yhdessä tai kumpikin erikseen. Oppilaan poistamisessa ei saa käyttää voimankäyttövälineitä. Voimakeinojen käyttöön turvautuneen opettajan tai rehtorin tulee antaa kirjallinen selvitys tapahtuneesta opetuksen järjestäjälle.

Voimakeinojen käytön liioittelusta säädetään rikoslain[(39/1889) 4 luvun 6 §:n](http://www.finlex.fi/fi/laki/ajantasa/1889/18890039)3 momentissa ja 7 §:ssä.

**36 c §**[**(13.6.2003/477)**](http://www.finlex.fi/fi/laki/ajantasa/1998/19980628#a13.6.2003-477)

**Kurinpitomenettelyn suhde syytteen vireilläoloon ja tuomioistuimen ratkaisuun**

Sinä aikana, jolloin oppilasta vastaan on vireillä syyte yleisessä tuomioistuimessa, ei häntä vastaan samasta syystä saa aloittaa tai jatkaa kurinpitomenettelyä.

Jos tuomioistuin on vapauttanut oppilaan syytteestä, ei kurinpitomenettelyä saa aloittaa tai jatkaa samasta syystä muutoin kuin sellaisen menettelyn perusteella, jota ei ole katsottava rikokseksi, mutta josta voidaan rangaista kurinpidollisesti.

Jos tuomioistuin on tuominnut oppilaan rangaistukseen, ei hänelle saa samasta syystä määrätä kurinpitorangaistusta. Oppilas saadaan kuitenkin erottaa määräajaksi, jos se oppilaan tekemän rikoksen tai siihen liittyvien seikkojen perusteella on perusteltua.

**36 d §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Oikeus ottaa haltuun esineitä tai aineita**

Rehtorilla tai koulun opettajalla on yhdessä tai erikseen oikeus työpäivän aikana ottaa haltuunsa oppilaalta 29 §:n 2 momentissa tarkoitettu kielletty esine tai aine tai sellainen esine tai aine, jolla oppilas häiritsee opetusta tai oppimista.

Jos haltuun otettavaa esinettä tai ainetta hallussaan pitävä oppilas koettaa vastarintaa tekemällä välttää haltuun ottamisen, rehtorilla tai koulun opettajalla on oikeus käyttää sellaisia esineen tai aineen haltuun ottamiseksi välttämättömiä voimakeinoja, joita voidaan pitää puolustettavina

oppilaan ikä ja tilanteen uhkaavuus tai vastarinnan vakavuus sekä tilanteen kokonaisarviointi huomioon ottaen. Oikeus käyttää voimakeinoja koskee vain oppilaan omaa tai muiden turvallisuutta vaarantavia esineitä tai aineita sekä esineitä tai aineita, joita käytetään oppimisen tai opetuksen häiritsemiseen.

Edellä 1 tai 2 momentissa tarkoitetussa haltuunotossa ei saa käyttää voimankäyttövälineitä. Voimakeinojen käytön liioittelusta säädetään[rikoslain 4 luvun 6 §:n](http://www.finlex.fi/fi/laki/ajantasa/1889/18890039)3 momentissa ja 7 §:ssä.

Pykälässä säädetyt oikeudet ja velvollisuudet ovat voimassa myös ajan, jolloin oppilas osallistuu opetussuunnitelman tai opetuksen järjestäjän hyväksymän muun tämän lain tai sen nojalla annettujen säädösten nojalla laaditun suunnitelman mukaiseen opetukseen tai toimintaan.

**36 e §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Oikeus tarkastaa oppilaan tavarat**

Koulun opettajalla ja rehtorilla on työpäivän aikana oikeus tarkastaa oppilaan mukana olevat   
tavarat, oppilaan hallinnassa olevat koulun säilytystilat ja päällisin puolin hänen vaatteensa, sellaisen 29 §:n 2 momentissa tarkoitetun kielletyn esineen tai aineen haltuun ottamiseksi, jolla voidaan vaarantaa omaa tai toisen turvallisuutta, jos tällaisen esineen tai aineen hallussa pito on ilmeistä ja oppilas pyynnöstä huolimatta kieltäytyy niitä luovuttamasta tai ei luotettavasti osoita, ettei hänen hallussaan niitä ole.

Oppilaalle tulee ennen tarkastusta ilmoittaa tarkastuksen syy.

Tarkastajan tulee olla oppilaan kanssa samaa sukupuolta. Tarkastuksessa tulee olla läsnä tarkastajan lisäksi toinen täysi-ikäinen koulun henkilökuntaan kuuluva. Oppilaan pyynnöstä tarkastuksessa

tulee olla läsnä hänen valitsemansa koulun henkilökuntaan kuuluva, jos tämä on saapuvilla.

Edellä 3 momentissa säädetystä tarkastuksen suorittamistavasta voidaan kuitenkin poiketa, jos se on asian kiireellinen luonne huomioon ottaen turvallisuuden kannalta ehdottoman välttämätöntä.

Pykälässä säädetyt oikeudet ja velvollisuudet ovat voimassa myös ajan, jolloin oppilas osallistuu opetussuunnitelman tai opetuksen järjestäjän hyväksymän muun tämän lain tai sen nojalla annettujen säädösten nojalla laaditun suunnitelman mukaiseen opetukseen tai toimintaan.

**36 f §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Haltuunoton ja tarkastamisen yleiset periaatteet**

Edellä 36 d ja 36 e §:ssä tarkoitetut toimenpiteet on toteutettava mahdollisimman turvallisesti. Toimenpiteillä ei saa puuttua oppilaan henkilökohtaiseen koskemattomuuteen ja yksityisyyteen enempää kuin on välttämätöntä opiskelurauhan ja turvallisuuden varmistamiseksi. Esineiden ja aineiden haltuun ottamisessa ja oppilaan tarkastuksessa on noudatettava olosuhteiden edellyttämää hienotunteisuutta. Toimenpiteiden käyttö tulee kouluissa suunnitella ja ohjeistaa.

Edellä 36 d §:n mukaisten voimakeinojen käyttöön turvautuneen opettajan tai rehtorin tulee antaa kirjallinen selvitys tapahtuneesta opetuksen järjestäjälle. Oppilaan tarkastaminen ja esineiden ja aineiden haltuun ottaminen tulee kirjata. Edellä 36 d ja 36 e §:ssä tarkoitetuista toimenpiteistä on ilmoitettava oppilaan huoltajille mahdollisimman pian.

**36 g §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Haltuun otettujen esineiden ja aineiden luovuttaminen ja hävittäminen**

Opettajan tai rehtorin 36 d §:n perusteella haltuun ottama häirintään käytetty esine tai aine tulee luovuttaa oppilaalle oppitunnin tai koulun tilaisuuden päättymisen jälkeen. Jos on todennäköistä, että häirintä oppitunnin jälkeen jatkuu, häirintään käytetty esine tai aine tulee luovuttaa oppilaalle viimeistään työpäivän päättyessä.

Edellä 29 §:n 2 momentissa tarkoitetut kielletyt esineet ja aineet luovutetaan oppilaan huoltajalle tai muulle lailliselle edustajalle. Esineet ja aineet tulee kuitenkin luovuttaa poliisille tai muulle laissa säädetylle viranomaiselle, jos oppilaalla, tämän huoltajalla tai muulla laillisella edustajalla ei lain mukaan ole oikeutta pitää niitä hallussaan.

Ennen luovuttamista esine tai aine tulee säilyttää huolellisesti. Esineiden ja aineiden luovutus tulee järjestää mahdollisimman pian haltuunotosta. Haltuun otetut huumausaineet, ampuma-aseet, aseen osat, patruunat, ammukset ja kaasusumuttimet sekä räjähteet tulee luovuttaa poliisille välittömästi.

Jos huoltaja ei kolmen kuukauden kuluessa haltuunottoa koskevasta ilmoituksesta nouda esinettä tai ainetta, se voidaan todisteellisesti hävittää. Esineiden ja aineiden hävittäminen ja luovuttaminen

tulee kirjata.

**36 h §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Oppilashuolto kurinpidon ja ojentamisen yhteydessä**

Opetuksen järjestäjän on huolehdittava siitä, että oppilaalle, jolle on määrätty 36 §:n 1 momentissa tarkoitettu kurinpitorangaistus tai jolta opetus on evätty jäljellä olevan työpäivän ajaksi 36 §:n 2 tai 3 momentin nojalla, järjestetään tarvittava oppilashuolto. Oppilasta ei saa jättää ilman valvontaa 36 §:n 2 ja 3 momentissa tarkoitettujen toimenpiteiden jälkeen.

**36 i §**[**(30.12.2013/1267)**](http://www.finlex.fi/fi/laki/ajantasa/1998/19980628#a30.12.2013-1267)

**Kurinpidollisten ja kasvatuksellisten toimien seuraaminen**

Opetuksen järjestäjän tulee seurata 35 a, 36, 36 b, 36 d ja 36 e §:n mukaisten toimenpiteiden käyttöä ja niiden kehittymistä.